अच्छा चाहे जिस वर्ग की हो उसे हम मानते हैं। बुरा‍ई किसी भी वर्ग की स्वीकार नहीं कर सकते। वेद - शात्रोक्त सिद्धान्त में तो हमारा पूरा अधिकार है वह तो हमारा मुसल्लम मौजा है - उसमें हमारा पूरा सोलहों आना अधिकार है और जो दूसरे मत हैं उनमें जितनी बातें वेद - शास्त्र से मिलती हैं उतनी सबको हम मानते हैं। हमारे वैदिक सिद्धान्त की कुछ - न - कुछ बातें तो हर एक मत में हैं ही इसलिये प्रत्येक मत में हमारा कुछ - न - कुछ अधिकार है। हम अपने उस अधिकार को नहीं छोड़ सकते चाहे उस मत अनुयायी हम से सम्बन्ध रखें या न रखें।